பீஜிங்: சீன அதிபர் ஜி ஜின்பிங்கை, வெளியுறவுத்துறை அமைச்சர் சுஷ்மா சுவராஜ் நேற்று சந்தித்து பேசினார். பிரதமர் மோடியுடன் குஜராத் பயண அனுபவங்களை மறக்க முடியவில்லை என அவர் சுஷ்மா சுவராஜிடம் தெரிவித்தார். சீனாவில் சுற்றுப் பயணம் மேற்கொண்டுள்ள வெளியுறவுத்துறை அமைச்சர் சுஷ்மா சுவராஜ், நேற்று முன்தினம் அந்நாட்டு வெளியுறவுத் துறை அமைச்சர் வாங்க் லீயை சந்தித்து பேசினார். பனிலிங்க தரிசனம் செல்ல சிக்கிம் வழியாக கைலாஷ் மானசரோவர் யாத்திரை செல்லும் 2வது பாதையை திறந்து விட பிரதமர் மோடியிடம், சீன அதிபர் ஜி தனது இந்திய பயணத்தின் போது உறுதி அளித்திருந்தார். இது தொடர்பான ஒப்பந்தங்களை இரு நாடுகளும் நேற்று மாற்றிக் கொண்டன. இந்நிலையில் சீன அதிபர் ஜி ஜின்பிங்கை, சுஷ்மா சுவராஜ் நேற்று சந்தித்து பேசினார்.